Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 665

1. ISMERETSZERZÉS, TANULÁS 5–6. évfolyam Az ismeretek szerzésekor alapozzunk a személyes beszélgetésekre, tárgyak, épületek, képek közvetlen megfigyelésére, hallott és olvasott elbeszélõ szövegekre, filmekre, a tömegkommunikációs eszközökre! Emberi magatartásformák és élethelyzetek megfigyelése. A mûveltségi területhez kapcsolódó szövegek érthetõ olvasása. Kulcsszavak és kulcsmondatok keresése a szövegekben. Információk gyûjtése az adott témához az iskolai vagy más könyvtárban, médiatárban, múzeumban. Segédkönyvek, atlaszok, lexikonok használata. A tanultak felhasználása új feladatokban. 7–8. évfolyam Ismeretszerzés személyes beszélgetésekbõl, tárgyak, épületek, képek közvetlen megfigyelésébõl, hallott és olvasott elbeszélõ szövegekbõl, filmekbõl, a tömegkommunikációs eszközökbõl. A mûveltségi területhez kapcsolódó szövegek érthetõ olvasása. Kulcsszavak és kulcsmondatok keresése szövegekben. Információk gyûjtése adott témához az iskolai vagy más könyvtárban, médiatárban, az interneten. A gyûjtött adatokról rövid tartalmi ismertetõ készítése. Néhány kézikönyv, atlasz, lexikon használata. A tanultak felhasználása új feladatokban.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes